गौरतलब है कि भारतीय बैडमिंटन टीम में सिंधु और साइना ही अपने बेहतर खेल का प्रदर्शन कर रही हैं और पुरूष वर्ग में श्रीकांत ने भी अब तक अच्छा प्रदर्शन किया है। यहां बता दें कि पिछले सत्र में मांसपेशियों में खिंचाव के कारण इस प्रतियोगिता में भाग नहीं ले पाने वाले श्रीकांत ने पुरूष एकल में 45 मिनट में जीत दर्ज की है। इसके अलावा श्रीकांत ने 2014 में चाइना ओपन का खिताब जीता था और उन्हें अब चीनी ताइपै के चोउ टियेन चेन का सामना करना है।